Ajten Mehmeti

Ajten Mehmeti  lindi në Shkup më vitin 1962, është gazetare shqiptare.

I takon gjeneratës së gazetarëve dhe figurave televizive që vepruan në vitet ‘90 në Kosovë. Fillet e angazhimit të sajë janë në Televizionin e Prishtinës, ku fillimisht u shqua si drejtuese emisionesh debative dhe argëtuese e më pastaj edhe si autore e emisioneve të zhanrit dokumentar. Nga viti 1995 është gazetare redaktore e emisioneve dokumentare në Televizionin e Maqedonisë, ku si skenariste, regjisore dhe autore ka realizuar mbi 200 dokumentarë.

Opusi i sajë përfshin kryesisht tema nga jeta e shqiptarëve që jetojnë në këto hapësira, por theks të veçantë ajo i vë njeriut të lënë në margjina e të harruar nga shoqëria. Por, njëkohësisht ka realizuar edhe një varg dokumentarësh që ndriçojnë ngjarje e ndodhi nga historia e shqiptarëve të Maqedonisë, sikundër edhe portrete individësh të dalluar, qoftë me angazhimin e tyre intelektual e kulturor, qoftë me aktivitet kombëtar e patriotik. Dokumentarët e autores Mehmeti bartin qartë vulën e shkollës dokumentare kosovare dhe dallohen nga drejtpërdrejtshmëria me të cilën i qasen njeriut të rëndomtë apo fenomenit ose ngjarjes së caktuar. Autorja ka dhënë kontribut edhe në zhanrin e reportazhit televiziv të cilin e përcjell me naracion te theksuar lirik. Në vitin 1999, për filmin dokumentar “Një jetë në mulli” është shpërblyer me shpërblimin më prestigjioz që ndahet për filmin dokumentar në Maqedoni, “Koria e Artë”, në festivalin ndërkombëtar të veprave televizive në Krushevë. Po atë vit është shpallur gazetare e vitit në Radiotelevizionin e Maqedonisë. Është poashtu edhe autore e një sërë projektesh të pavarura dokumentarë.Nga viti 2008 është drejtore e Radios se Maqedonise.

Aktualisht jeton dhe vepron në Shkup.

 Veprat letrare 
 “Një jetë në mulli”

Kategoria:Biografi shqiptare
Kategoria:Gazetarë shqiptarë
Kategoria:Lindje 1962
Kategoria:Njerëz që jetojnë